מיקה (זמר)

מייקל הולברוק פנימאן ג'וניור (באנגלית: ichael Holbrook Penniman, Jr)MLife In Cartoon Motion ; נולד ב-18 באוגוסט 1983, הידוע בכינויו מיקה (Mika), הוא זמר בריטי-לבנוני. את אלבום הבכורה שלו, הוציא מיקה בשנת 2007. האלבום מכר יותר מ-5.6 מיליון עותקים בעולם כולו. שנתיים לאחר מכן, הוציא מיקה את אלבומו השני The Boy Who Knew Too Much, שזכה להצלחה דומה לאלבום הראשון. בשנת 2012 יצא אלבומו השלישי, The Origin of Love. מיקה נולד בביירות שבלבנון להורים אמריקאים. אימו נולדה בניו יורק להורים לבנוניים, בעוד אביו נולד בירושלים (סבו היה בשליחות דיפלומטית) למשפחה אמריקאית-נוצרית ממוצא בריטי. הוא השלישי מבין חמישה ילדים. משפחתו עזבה את לבנון כשהיה בן שנה בגלל המצב הביטחוני ששרר בה במלחמת לבנון הראשונה. בתחילה היגרו לפריז, שם כתב מיקה את השיר הראשון שלו. כשהיה בן 9, היגרה המשפחה ללונדון. בילדותו, סבל מיקה מדיסלקסיה ובגיל 11, חווה התמוטטות. לאחר המקרה נשאר בביתו למשך מספר חודשים ואמו לימדה אותו את החומר שהחסיר בבית הספר. מיקה למד בקולג' המלכותי למוזיקה, אך עזב את הלימודים כדי להקליט את אלבום הבכורה שלו. מיקה דובר גם צרפתית ואיטלקית באופן שוטף. בנוסף, הוא יודע קצת ערבית-לבנונית מאימו. אלבום הבכורה של מיקה, Life In Cartoon Motion, יצא לאור ב-5 בפברואר 2007. הסינגל הראשון מתוך האלבום היה השיר "Relax, Take It Easy", אשר מוקם במקום השני במצעד הבילבורד האמריקאי ובמצעד הממלכה המאוחדת. בתחילת 2007 הוציא סינגל שני, "Grace Kelly" (על שמה של השחקנית ונסיכת מונקו לשעבר, גרייס קלי). השיר הגיע למקום הראשון במצעד הבריטי ובעוד מצעדים רבים ברחבי העולם (ביניהם גם לראש המצעד הבינלאומי של גלגלצ, שם שהה השיר חודש שלם). הסינגל השלישי, "Love Today" הגיע ל-10 המקומות הראשונים ב-MTV. במרץ 2007 אמר מיקה לעיתונות הבריטית כי ישמח לייצג את מולדתו, לבנון, בתחרות האירוויזיון או לפחות לכתוב את השיר שייצג אותה בתחרות. ב-2008 זכה מיקה בתואר "תגלית השנה" בטקס פרסי המוזיקה הבריטית וזכה בפרס גראמי עבור שיר הדאנס הטוב ביותר ("Love Today"). טקסים אלו נערכו בחודש פברואר אותה שנה. בישראל זכה שנתיים ברציפות בתואר "זמר השנה" במצעדים השנתיים של גלגלצ לשנים 2007 ו-2008. וב-31 בדצמבר 2009 הוא דורג במקום השלישי בקטגוריית "זמר העשור" אחרי ג'סטין טימברלייק ורובי ויליאמס במצעד העשור של גלגלצ. ב-21 בספטמבר 2009, יצא אלבומו השני של מיקה, "The Boy Who Knew Too Much". הסינגל הראשון מתוך האלבום הוא "We Are Golden", אשר יצא בבריטניה ב-20 ביולי. השיר "Rain", יצא ב-23 נובמבר 2009, ולאחר מכן יצא הסינגל האחרון מהאלבום, הנקרא "Blame It On The Girls", בפברואר 2010. לפי ריאיון שנתן מיקה, אלבומו השני הוא בערך 'חלק שני' של האלבום הראשון. האלבום מתעסק בילדות של מיקה, שמיקה מתאר את האלבום בתור "הצד האפל של הילדות." האלבום זכה לביקורות חיוביות ברוב המקרים. באותה שנה הודיע מיקה שהוא ביסקסואל. באוגוסט 2012 הגדיר את עצמו בריאיון למגזין "Instinct" כהומו. ב-8 ביוני 2009 הוציא מיקה אלבום ובו ארבעה שירים, וספר בעל 68 עמודים. אלבומו השלישי של מיקה, "The Origin of Love", יצא ב-16 בספטמבר 2012. השיר הראשון שיצא מהאלבום הוא שיר בצרפתית, בשם "Elle Me Dit". השיר יצא ביולי 2011 כהוצאה מוקדמת מהאלבום, וזכה להצלחה גדולה בצרפת. מיקה אישר שתהיה גרסה באנגלית של השיר באלבום, בשם 'Emily'. השיר השני שיצא מהאלבום נקרא "Make You Happy", והוא יצא בתור וידאו קליפ ב-8 ביוני 2012. הסינגל המוביל לקראת יציאת האלבום, הנקרא "Celebrate", הוצג לראשונה בתחנת הרדיו הצרפתית "nrg". בשיר זה משתף איתו פעולה הזמר פארל ויליאמס, שעבד איתו על האלבום. הוידאו קליפ של השיר יצא ב-10 באוגוסט 2012. שיר הנושא של האלבום, "The Origin of Love" הוצג בתחנת הרדיו BBC ב-26 ביולי 2012. בתחילת אוקטובר 2012, מיקה דורג במקום ה-74 בקטגוריית "הגברים הסקסיים של שנת 2012" על ידי המגזין "גלאמור". באותה השנה השתתף בכתיבת השיר "Gang Bang" של מדונה. השיר נכלל באלבומה ה-12, MDNA. ב-2022 הנחה את אירוויזיון 2022 יחד עם אלסנדרו קטלן ולאורה פאוזיני. ב-18 בינואר 2023, שחרר מיקה סינגל חדש בשם "Keep It Simple" עם הזמר-יוצר הצרפתי ויאני. 2007: Life in Cartoon Motion 2009: The Boy Who Knew Too Much 2012: The Origin of Love 2015: No Place in Heaven 2019: My Name Is Michael Holbrook 2023: Que ta tête fleurisse toujours אתר האינטרנט הרשמי של מיקה (באנגלית) מיקה, ברשת החברתית פייסבוק מיקה, ברשת החברתית אקס (טוויטר) מיקה, ברשת החברתית אינסטגרם מיקה, סרטונים בערוץ היוטיוב מיקה, במסד הנתונים הקולנועיים IMDb (באנגלית) מיקה, באתר אפל מיוזיק (באנגלית) מיקה, באתר ספוטיפיי מיקה, באתר סאונדקלאוד (באנגלית) מיקה, באתר Last.fm (באנגלית) מיקה, באתר AllMusic (באנגלית) מיקה, באתר MusicBrainz (באנגלית) מיקה, באתר דיזר מיקה, באתר Discogs (באנגלית) מיקה, באתר Songkick (באנגלית) מיקה, באתר Genius מיקה, באתר SecondHandSongs מיקה, באתר בילבורד (באנגלית) מיקה - אתר המעריצים הישראלי רז ישראלי, יש יורש? האלבום החדש של מיקה מפתיע לטובה, באתר nrg‏, 24 באוקטובר 2012 Colin Daniels, Mika confirms sexuality: 'I'm gay', Instinct Magazine, 6 August 2012 Vianney (Ft. MIKA) – Keep it simple, נבדק ב-2024-09-05